**ROMANIA**

 **JUDETUL NEAMT**

 **COMUNA ION CREANGA**

**PRIMAR**

 **DISPOZITIA**

 **Nr. 77 din 09.04.2025**

**Privind stabilirea perioadei în care se desemnează reprezentanții funcționarilor publici, membrii titulari și membrii supleanți, în vederea constituirii comisiei paritare la nivelul Primăria comunei Ion Creangă, județul Neamț**

  **Analizând temeiurile juridice:**

* Art. 488, art. 489, art. 625 și art. 626 din din O.U.G. nr. 57/2019 privind codul administrativ, cu modificările și completările ulterioare,
* Art. 3- 12, art. 15 din H.G nr. 302 din 02.03.2022 pentru aprobarea normelor privind modul de constituire , organizare și funcționare a comisiilor paritare, componența , atribuțiile și procedura de lucru ale acestora, precum și a normelor privind încheierea și monitorizarea aplicării acordurilor colective ,
* H.G nr. 1066/2008 pentru aprobarea normelor privind formarea profesională a funcționarilor publici cu modificările și completările ulterioare ,

**Ținând seama de prevederile:**

* Dispoziției nr. 28 din 25.01.2021 privind desemnarea persoanei autorizate , responsabile , cu evidenta funcțiilor publice și a funcționarilor publici și comunicarea actelor administrative ale acestora ANFP precum si completarea si transmiterea Registrului general de evidenta al salariaților pentru personalul contractual din administrația publică.
* H.C.L nr. 142 din 20.11.2023 privind aprobarea reorganizării aparatului de specialitate al primarului comunei Ion Creanga începând cu 01 noiembrie 2023 precum si aprobarea statului de funcții si a organigramei în conformitate cu Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung.
* Dispozitia nr. 18 din 29.01.2024 privind modificarea și completarea Dispoziției nr. 107 din 26.04.2022 privind constituirea comisiei paritare la nivelul Primăria Comunei Ion Creanga, județul Neamț.

**Luând act de:**

* Referatul nr. 3957 din 07.04.2025 privind stabilirea perioadei în care se desemnează reprezentații funcționarilor în comisia paritară.

În temeiul prevederilor art. 154 alin. (1), art. 155 alin. (5) lit. „ e” și art. 196 alin. (1) lit. „ b” din O.U.G. nr. 57/2019 privind codul Administrativ, cu modificările și completările ulterioare,

 **Primarul comunei Ion Creanga, jud. Neamt,**

**DISPUNE:**

 **Art. 1.** Desemnarea reprezentanților funcționarilor publici, membrii titulari și membrul supleant in componenta Comisiei Paritare constituită la nivelul Primăria comunei Ion Creangă, județul Neamț, se realizează în perioada 14.04.2025 – 15.04.2025, după cum urmează:

1. In data de 14.04.2025 se vor desemna de către Primarul comunei Ion Creanga, 2 membri titulari, 1 membru supleant, un secretar titular și un secretar supleant.
2. In data de 15.04.2025 se vor desemna de către grupa sindicală constituită la nivelul unității, 2 membrii titulari și un membru supleant.

**Art. 2 alin. 1** Pot fi membri în comisia paritară numai funcţionarii publici definitivi care exercită un raport de serviciu pe perioadă nedeterminată în cadrul autorităţii sau instituţiei publice

 **Alin. 2** Nu poate fi membru al comisiei paritare funcţionarul public care se află în următoarele situaţii de incompatibilitate:

**a)** este conducătorul autorităţii sau instituţiei publice pentru care este constituită comisia paritară;
**b)** este soţ, rudă până la gradul al patrulea inclusiv sau afin cu conducătorul autorităţii ori instituţiei publice, cu membrii organelor de conducere ale sindicatului reprezentativ al funcţionarilor publici sau cu ceilalţi membri titulari şi supleanţi ai comisiei paritare;
**c)** este membru titular sau membru supleant al comisiei de disciplină;
**d)** a fost sancţionat disciplinar, iar sancţiunea disciplinară nu a fost radiată, în condiţiile prevăzute de Ordonanţa de urgenţă a Guvernului nr. 57/2019, cu modificările şi completările ulterioare

**Art. 3** Împotriva prezentei dispoziții se poate face plângere prealabilă în termen de 30 zile de la data comunicării, în conformitate cu prevederile art. 7 din Legea nr. 544/ 2004 a contenciosului administrativ cu modificările și completările ulterioare .

**Art. 4** Secretarul general al UAT, va comunica prezenta instituțiilor, autorităților și persoanelor interesate.

 PRIMAR Avizat pentru legalitate

Dumitru-Dorin Tabacariu SECRETAR GENERAL

 Mihaela Niță